238



Tapahtumia 
 Gaius Fulvius Pius ja Pontius Proculus Pontianus valitaan Rooman valtakunnan konsuleiksi kuluvalle vuodelle.
 22. maaliskuuta - African provinssissa nousee kapina keisari Maximinus Thraxia vastaan. Provinssin maaherra Marcus Antonius Gordianus julistetaan keisariksi yhdessä samannimisen poikansa kanssa.
 1. tai 2. huhtikuuta - Rooman senaatti tunnustaa Gordianus I:n ja Gordianus II:n keisareiksi sekä asettuu tukemaan kapinaa.
 12. huhtikuuta - Numidian maaherra Capelianus kukistaa Gordianus II:n komentaman nostoväkiarmeijan Karthagon edustalla käydyssä taistelussa. Gordianus II saa surmansa ja Gordianus I tekee itsemurhan. Capelianuksen joukot valtaavat ja ryöstävät Karthagon.
 22. huhtikuuta - Rooman senaatti nimittää keskuudestaan kaksi uutta keisaria johtamaan kapinaa Maximinusta vastaan. Miesten nimet ovat Marcus Clodius Pupienus Maximus ja Decimus Caelius Calvinus Balbinus. Rooman kansalaiset kuitenkin vaativat, että vasta 13-vuotias Gordianus I:n tyttärenpoika Gordianus III julistetaan caesariksi ja vallanperijäksi. Tähän suostutaan.
 Roomassa syttyy levottomuuksia ja suuri osa kaupunkia tuhoutuu tulipalossa.
 24. kesäkuuta - Keisari Maximinus ja hänen poikansa Maximus murhataan Aquileian piirityksen aikana. Maximinuksen armeija siirtyy Pupienuksen ja Balbinuksen puolelle.
 29. heinäkuuta - Pretoriaanikaarti murhaa Pupienuksen ja Balbinuksen. Gordianus III huudetaan keisariksi.

Syntyneitä 
 Philippus II - Rooman keisari Philippus Arabsin poika.

Kuolleita 
 24. kesäkuuta - Maximinus Thrax, Rooman keisari
 12. huhtikuuta - Gordianus I ja Gordianus II, Rooman keisareita (kanssahallitsijoita)
 29. heinäkuuta - Pupienus ja Balbinus, Rooman keisareita (kanssahallitsijoita), murhattiin

Lähteet 

 

200-luku